
Reserva di 

Gobierno 

150 miyon florin 


Na finai di 1982, Diputado di 
Desaroyo Economico y Finanzas, 
señor Efrain de Kort, ta desea di 
tira un bista ariba e desaroyo di 
Aruba. 

”Na final di aña 1981, mi a 
proyecta aña 1982 como un.aña 
hopi favorabel pa Aruba y e resul- 
tado tabata positivo. Pa promer 
bez den historia di Aruba, 
gobierno a logra acumula un 
reserva dialrededordi 150 miyon 
florin. Fuera di esey, desempleo a 
ser reduci te cu mas o menos 6 
porciento. 



Mi ta acentua e situacion finan- 
ciero - economico ya cu tur cos ta 
drei rond di e situacion aki. Ora 
cu e situacion financiero di un 
pais ta bon, un y tur ta biba bon y 
tin medionan fmanciero pa ehe- 
cuta tur clase di proyecto. Den 
curso di e aña aki, centenares di 
proyecto a ser inicia ofcompleta, 
manera oficina di F.C.C.A., 
garage di Arubus, Banco Aru- 
bano di Desaroyo Publico, Biblio- 
teca Publico, Bushiri Beach 
Hotel, etc. 

Pa aña 1983, nos ta optimista, lo 
ta un aña favorabel apesar cu for 
di e punto di bista financiero, nos 
lo tin e mesun resultado cu e aña 
aki. 

Hopi proyecto lo ser completa y 
ehecucion di varios otro lo ser 
inicia. 

Ya caba gobierno ta haciendo tur 
preparacion pa acerca Parla- 
mento pa un credito di alrededor 
di 5 miyon florin. 

Den aña 1983 e problema di e 
ultimo añanan, esta e problema 
di awa lo ta soluciona. Pa luna di 
Juni e promer planta di Aqua- 
chem hunto cu e tercer planta di 
Aquanova lo keda completa. Pa 
fin di aña 1983, ta ser spera cu 
planta no. 4 di Aquanova ta den 



Diputado Efrain de Kort 


funcion. Ariba termino corto 
gobierno ta spera di laga instala 
un otro planta di awa adicional. 
Den curso di aña 1983, un deci- 
sion lo mester ser tuma encuanto 
nos centrale di coriente, esta un 
extension cu 33 megawatt. 

E proyecto lo costa alrededor di 
45 pa 50 miyon florin. 

Segun mi concepto desempleo lo 
sigui ser reduci, apesar cu e situa- 
cion fianciero di territorio insular 
lo no ta mes favorabel cu e aña 
aki. Sinembargo aña 1983 lo ta 
un aña favorabel pa Aruba. 
Hotelnan nobo lo bini, lo tin 
entre otro apertura di Playa 
Linda Beach Resort y construc- 
cion di Dutch Village Hotel 
tambe lo ser inicia. 

Sin duda cu nos lo por ta satisfe- 
cho pa e resultado di aña 1982 y 
aña 1983 lo ta favorabel tambe pa 
Aruba. Tur esaki ta preuba cu 
Aruba tin un gobierno cu ta reali- 
sando un maneho responsabel na 
bienestar di e pueblo Arubano”. 

T e necesar io 
pa paga canon 




Gobierno Insular ta di opinion cu e 
medida aki por ta drastico pero e ta e 
unico posibilidad cu ley ta habri pa 
Gobierno Insular por ta sigur di su 
entrada. Pa e motibo ey Conseho Ehecu- 
tivo a pidi e departamentonan concerni 
pa traha ariba revision di e ordenanza 
aki, o sea e eilandsverordening conteni 
den Alkondiginsblad 1952 no. 19. Den e 
proyecto di ley nobo, lo bin cu medida- 
nan mas praktico y efectivo den casonan 
di pagonan atraza, por ehempel multa 
(boete) pa cada luna di e pago atraza. 
Sinembargo, mientras tanto Gobierno 
Insular mester traha cu e ordenanza 
conteni den Afkondigingsblad 1953 no. 
19. 

Ta p’esey Eilandsontvanger y Domein- 
beheer ta mandando recordatorio y 
advertencia na tur esnan cu debe erf- 
pacht pa avisa nan di antemano kico lo 
por pasa si nan no paga e canon di erf- 
pacht na tempo. Tambe esnan cu a 
perde e papel di cobranáa (prome cu 
1980), por pidi Eilandsontvanger. un 
duplicado pa asina por paga e debe. 

Pa esnan cu ta den un situacion finan- 
ciero dificil tin e posibilidad pa yega na 
un arreglo di pago. E arreglo di pago aki 
mester ta conforme e stipulaciones di e 
Eilandsontvanger y e termino lo mester 
ta lo mas cortico posibel. 

Sinembargo, si despues di tur e 
advertencia- y posibilidadnan aki e per- 
sona concerni perde su derecho di erf- 
pacht y su cas ser bendi na vindishi, ta 
pasobra e mes ta negligente y e no por 
culpa Gobierno di esaki. 

E medidanan aki mester ser tuma paso- 
bra mas tempo Gobierno warda, mas e 
debenan lo aumenta y lo ta mas dificil pa 
e personanan cu derecho di erfpacht 
paga nan debe y hopi mas hende por sali 
perhudica cu ta e caso awor. 

Un biaha mas Gobierno di territorio 
insular di Aruba ta recorda tur esnan cu 
debe canon ariba un pida tereno erf- 
pacht pa paga esaki mas pronto cu ta 
posibel na oficina di Elandsontvanger. 


di erfpacht 


E departamento cu ta maneha y admi- 
nistra propiedadnan fiho perteneciendo 
na territorio Insular di Aruba, cu excep- 
cion di edificionan y terenonan di 
D.O.W., W.E.B., y Telefoondienst dia 
29 di October ultimo a emiti un comuni- 
cado di prensa cu ”Gobierno ta recorda 
tur hende pa paga nan erfpacht”. 

Ta asina cu den prensa local a ser 
publica varios aviso den cual Gobierno 
Insular a anuncia e medidanan cu lo ser 
tuma contra esnan cu debe canon di 
erfpacht, pa cual motibo ta desea di 
duna e siguiente aclaracion relaciona cu 
e caso aki. 

Segun administracion di Gobierno Insu- 
lar di Aruba, tin diferente persona cu 
derecho di erfoacht cu pa varios aña, 
prome cu 1980, no a paga e canon pa 
nan parcela. Entre e personanan aki tin 
cu debe 5, 10 y mas aña, hasta algun 
debe e canon di 1961. Actualmente tin 
alrededor di 1000 parcela pa cual e 
canon no ta paga ainda y e debe total ta 
monta alrededor di f. 1.000.000,—. 
Considerando e hecho cu e suma men- 
ciona lo por bai subi te na e suma consi- 
derabel di f. 2.000.000,- y e efecto cu 
esaki por tin pa nos economia ora cu e 
cobranzanan di 1980, 1981 y 1982 sali, 
Gobierno Insular ta di opinion cu mas 
pronto posibel mester tuma e medida- 


nan apropia pa evita tal situacion. 

Ta den e luz di esaki mester mira e anun- 
cio ya menciona. Pues ademas di ta un 
recordatorio pa paga, e anuncio ta un 
advertencia pa proteha e personanan cu 
tin erfpacht. Ta asina cu leynan exis- 
tente no ta duna Eilandsontvanger e 
derecho di ”parate executie” pa debe- 
nan di un contrato segun Codigo Civil 
manera ta e caso cu e derecho di erf- 
pacht, locual ta nifica cu Eilandsontvan- 
ger no por pone beslag pa un debe di 
erfpacht sin un sentencia di huez. 

E unico posibilidad cu Gobierno Insular 
tin den caso cu un persona cu tin e dere- 
cho di erfpacht no paga su canon, ta di 
actua segun e reglanan conteni den e 
Ordenanza di Territorio Insular di 1953 
(Afkondigingsblad 1953 no. 19). 
Árticulo 13 di e ordenanza menciona, ta 
duna Gobierno Insular di Aruba e dere- 
cho pa anula e derecho di erfpacht si e 
persona cu tin e derecho aki no paga e 
canon dentro di 3 luna despues cu e 
ricibi e cobranza. Segun articulo 14 di e 
mesun ordenanza, Gobierno Insular di 
Aruba den e caso ey mester bende e 
derecho di erfpacht, y eventualmente e 
edificio cu tin riba e tereno, na vindishi. 
Ta e dos articulonan aki so ta duna 
Gobierno Insular un instrumento pa por 
tuma medida contra un mal pagadó. 


Aruba a haya un hotel mas durante e aña aki. Bushiri Beach Holel a habri suportanan oficialmente. Den e mes 
un edificio aki ta estableci tambe e Centropractico cu ta brinda oportunidadpa e hobennan di Arubay di otro 
islanan y paisnan vecino pa sigui studia o practica ariba diferente tereno hotelero. 

Un biaha mas Aruba a bira campeon Latinoamericano den division señior. JVa 
nanyegada aki na Aruba nan a ser ricibi door di diferente Gobernantenan local. 





n. traoaonan ai construccion ai e t .ontamertiaven ta tiopt avansay ta 
cu pa otro aña, e proyecto lo keda finalisa. 


Recientemente a tuma lugarfirmamento di contract entre Albo Bonbocemi JV. V.y 
F.C.C.A. pa construccion di e 56 viviendanan na Esso Heights. 



Aruba durante e aña aki a haya bishita di diferente agentenan di viahe dt 
diferente paisnan di Mundo. A ki nan ta ser ricibiy guia door di empleadonan di 
Oficina di Turismo. 

Resumiend 








Na final di aña 1982, Servicio Informativo den 
nomber di Gobierno di territorio insular di Aruba 
ta desea di analisa diferente actividadnan cu e 
actual Gobierno a realisa na bienestar di e comu- 
nidad Arubano. Aña 1982 tabata un aña yen di 
actividad ariba diferente tereno. E actual gober- 
nantenan a mustra cu nan tin interes di nos pue- 
blo na pecho. Nos gobernantenan a haci lo 
maximo pa cumpli cu nan tareanan na bienestar 
di e desaroyo general di Aruba. 

Sinembargo Bestuurscollege di territorio insular 
di Aruba a hayé confronta cu problemanan 
inespera. 

Bestuurscollege semper a trata pa soluciona e pro- 
blemanan y hasta a intermedia den otro casonan. 
Nos ta referi entre otro na e problema di Concorde 
Casino y scarsedad den produccion di awa. 
Fuera di a yuda soluciona problemanan, e trabao- 
nan pa cumpli cu un maneho responsabel a 
continua. 

Manera tabata di spera, varios proyecto a ser 
realisa durante aña 1982. 

E edificio di Biblioteca Publico di Aruba a ser 
poni den uso pa tanto e empleadonan como e 
publico en general. Si nos compara e localidad 
bieu cu e localidad nobo, sin duda por papia di un 
progreso. Un progreso na beneficio di un y tur cu 
ta haci uso di facilidadnan di nos biblioteca. 

E centro di entrenamiento hotelero, Bushiri 
Beach Hotel, tambe a cuminsa opera. Hobennan 
Arubano y tambe di varios otro isla ta siguiendo 
un estudio profesional. Pa loke ta trata e opera- 
cion di e hotel, esaki ta den man di nos propio 
hendenan, cu a demostra cu nan ta capacita pa 
eherce cualkier funcion halto e importante. 
Tanto Fundacion Cas pa Comunidad Arubano y 
e compañia di bus, Arubus a pone nan localidad- 
nan nobo na Sabana Blanco den uso. E proyecto 
k pa renovacion di Village a ser inicia e aña aki y ta 
den un fase hopi avansa. 

E actual bestuurscollege a mira e necesidad pa 
realisa e proyecto aki cu tambe lo contribui na 
elimina e scarsedad di vivienda ariba nos isla y 
elimina chosanan (krottenwijken). 

E industria di turismo durante aña 1982 a desa- 
roya su mes satisfactoriamente. Mientras cu e 
cantidad di turista cu ta bishitando otro islanan 
den Caribe ta bayendo atras, aki na Aruba e 
cifranan compara cu aña pasá no ta mustra 
mucho diferencia. E recesion economico ta mani- 


festa su mes mundialmente, pero indudablemente 
ta e hospitalidad Arubano ta e atraccion mas 
grandi. Promocionnan ta ser haci na Miami, New 
York, Caracas, Europa, Brazil, Japon, Colombia 
y varios otro lugarnan mas. Na Miami un oficina 
di Turismo a keda inaugura durante aña 1982. 
Tur e dearoyonan positivo ta trece cu ne cu paso- 
nan mester ser tuma pa por cumpli cu e 
demandanan. 

Inversionistanan ta mira un futuro den e turismo 
di Aruba. E aña aki construccion di dos hotel 
nobo a inicia esta Tamanaco y Playa Linda. 
Construccion di apartamentonan pa aquila cu 
turistanan tambe ta un forma di ofrece mas servi- 
cio na e bishitantenan. 

Durante aña 1982, gobierno di Aruba a firma un 
contract cu representantenan di Flughafen Fran- 
kfurt pa expansion di Aeropuerto Internacional 
Reina Beatrix. 

E demanda pa haci uso di e facilidadnan di aero- 
puerto ta asina grandi cu ya caba autoridadnan di 
aeropuerto ta eherciendo trabaonan pa por presta 
mihor servicio. 

Trabaonan pa construccion di un edificio di carga 
pa aeropuerto a cuminza. E actual localidad no ta 
adecuado mas pa e gran cantidad di carganan cu 
ta yega nos isla. 

E trabaonan pa construccion di e hafdi container 
pa Aruba ta andando. Tin tur indicacion cu e 
"hijskraan” lo cuminsa funciona otro aña esta 
1983. 

Servicio telefonico di Aruba a haya un edificio 
nobo na Seroe Blanco specialmente pa e departa- 
mento tecnico. E cantidad di abonadonan ta 
aumentando y esaki indudablemente ta benefi- 
cioso pa e entradanan di Servicio Telefonico di 
territorio insular di Aruba. 

Cu ayudo tecnico for di Hulanda, gobierno di 
Aruba a institui ”Geo-Meetdienst”. E trabao mas 
grandi di e servicio aki ta pa yuda elimina e atraso 
den midimento di tereno na Aruba y ofrece mas 
hobennan local un estudio den e ramo aki. E 
atraso den midimento no ta solamente pa falta di 
personal cualifica, pero tin masha hopi demanda 
pa construccion di tanto vivienda como pa edifi- 
cionan di negoshi. 

Durante aña 1982, e Banco Arubano di Desaroyo 
Ñ.V. a cuminsa funciona pa pueblo di Aruba. 
Gobierno di Aruba ta e unico accionista den e 
Banco. 

Meta principal di e banco ta pa stimula y presta 
ayudo financiero na proyectonan cu ta contribui 
na desaroyo di e economia di Aruba, manera 
Agricultura, Cria y Pesca; Turismo; Transporte; 
y diferente otronan. Ya caba varios proyecto a 
haya un ayudo financiero. 

Districto di Savaneta a haya su oficina auxiliar 

(hulpbestuurskantoor) cu ta ofrece un servicio 
rapido na e habitantenan di Savaneta y 
vecindario. 

Ariba tereno di Salubridad Publico nos por men- 
ciona cu e staff di mediconan a ser aumenta y 
varios di nan a habri nan propio consultorio pa 
nan patientnan. E Centro Medico na SanNicolas 
cu ta funciona desde aña 1981 ta demostrando cu 
e ta cumpli cu un necesidad y ta ofrece servicio 24 
ora pa dia. E Centro di revalidacion ta den cons- 
truccion y pronto por spera mas desaroyo den e 
proyecto di Centro Psiquiatra. Servicio Hygie- 
nico despues di hopi tempo a haya su propio 
localidad pa por traha cu mas eficiencia. 

Ariba tereno di deporte y cultura e departamen- 
tonan concerni, esta Idefre e Instituto di Cultura 
ta sigui haci un bon trabao. 

Nos M.A.O.-school a celebra su promer lustro y 
esaki kier meen cu e tin un derecho di existencia. 
Hopi bon cooperacion e school ta ricibi di empre- 
sanan den nos comunidad cu no ta duda den e 
nivel di e enseñanza brinda na M.A.O. 

E localidadnan nobo pa e mercado pa bende fruta 
y verdura a ser tuma den uso y ta forma un bista 
bunita cerca di e haf di Oranjestad. 

Cocarni e fabrica di worst local, tambe a cuminsa 
presta su servicio. 

Un laboratorio pa investiga animalnan a ser poni 
den uso pa medio di iniciativa di gobierno di 
Aruba. 

Departamento di Agricultura, Cria y Pesca a con- 
tinua cu su servicionan pa e comunidad. Na un 
manera grandioso e Dia Internacional di Alimen- 
tacion a ser celebra. E pueblo Arubano a asisti pa 
disfruta di tur locual e departamento ta ofrece. 
Analisando aña 1982, nos no por keda sin men- 
ciona e problema di awa cu nos comunidad ta 
confrontando. Pero un y tur ta na altura di e 
medidanán cu territorio insular a tuma y ta 
tumando pa soluciona e problema tanto ariba 
termino corto como ariba termino largo. 

Un tanki di awa a ser instala ariba Seroe Alejan- 
dro pa aumenta e presion di awa pa e pueblo di 
Savaneta y vecindario. 

Aquanova ta continuando cu construccion di su 
plantanan y Aquachem tambe ta construyendo 
un planta di 6000 ton pa e planta di awa di Aruba. 
Segun plannan, e problema di scarsedad di awa y 
awa sushi lo por ser soluciona pa un gran parti 
durante aña 1983. Gobierno a dicidi pa rebaha e 
prijs di awa pa ton pa e pueblo, durante e periodo 
cu no por garantiza mehoracion di produccion, 
esta te cu mas o menos Augustus otro aña. 

E falta no ta sinta serca e actual gobierno, pero 
serca autoridadnan cu den pasado no a tene 
çuenta cu e plantanan di awa tabata tin mester di 
servicio di mantencion y hasta expansion. Pero e 


ut 


^ Gl„ 




*HQ S 


actual Bestuurscollege di territorio insular di 
Aruba ta conciente di su responsabilidad y ta 
trahando duro pa elimina e problemanan 
existente. 

Atencion ta ser presta na tur aspectonan social. 
Esnan cu ta den necesidad por conta cu ayudo di 
gobierno. Personanan cu handicap ta haya tur 
sorto di atencion, nos ancianonan y tur otro cu por 
tin cualkier problema social. 

Un apelacion fuerte ta bai na maestronan, mayor- 
nan, organisacionnan social, comunidad en gene- 
ral pa yuda combati criminalidad den nos pueblo. 
Ta lastima cu nos hobennan ta haya nan mes 
confronta cu husticia. Un vez cu un delicuencia 4 
ser cometi, e hoben lo tin problema pa integra den 
comunidad. Comunidad no ta acepte y su posibi- 
lidadnan pa haya por ejemplo un empleo ta bira 
menos. Ta e deber di nos tur pa yuda pone nos 
hobennan ariba un bon caminda pa asina mañan 
nan tambe por traha pa desaroyo di nos 
comunidad. 

Ariba tereno politico hopi actividadnan a tuma 
lugar. Comision di 7 a ser institui y a finalisa su 
trabao di estudio. Durante e conferencia di mesa 
Rondo otro aña, decisionnan lo cai encuanto 
futuro estructura estatal di Aruba. 

E maneho di gobierno no por a ser realisa sin e 
apoyo moral y e confiansa cu e pueblo di Aruba a 
ofrece nos gobernantenan. Indudablemente e sos- 
ten di e pueblo tabata un base firme pa e actual 
gobierno insular traha ariba e diferente proyecto- 
nan pa desaroyo general di Aruba. 

E eleccionnan pa Conseho Insular durante aña 
1983 ta un evento grandi. 

Pueblo di Aruba ya caba ta juzga e maneho cu 
gobierno di Aruba a hiba durante e ultimo cuatro 
añanan cu aprobacion di Conseho Insular. 

For di awor caba, gobierno ta haci un suplica 
ariba e pueblo votador, pa haci bon uso di e 4 
derecho di voto y juzga e politica cu a ser hiba 
durante e ultimo cuatro añanan. 

Un continuacion di e maneho responsabel di 
gobernacion pa prepara Aruba pa su Indepen- 
dencia ta necesario. 

E continuacion aki ta posibel solamente cu e 
apoyo di e pueblo Arubano. 

Finalmente nos ta desea e comunidad Arubano 
den nomber di gobierno di Aruba dianan di Pasco 
yen di felicidad y cu aña 1983 lo ta yen di prosperi- 
dad pa un y tur. 

Recientemente e personal di W.E.B. a haya un kantine nobo. Momento cu 
Diputado Efrain de Kort ta entrega eyabi na e hefe di W.E.B. Ing. Tarza- 
garay. 



Durante un congreso internacional di expertonan turistico señor Rory Arends a 
ricibi su diploma como doctor den sciencia turistico. 



Ariba 19 di November 1982, Diputado di vivienda Pedro kelly a inaugura e 
oficina di F.C.C.A. 



Cobierno di Aruba a encarga e compania Americano Aqua-chem pa construi un 
planla di awa, cual mester bai produci 6000 lon di awa pa dia. E ground- 
breaking ceremony” ariha e sitio cu e planla lo ser instala. 

Onderstand 
pa esnan den 

necesidad 


E palabranan ”cobra onderstand” a 
bira un nocion den nos comunidad. E 
palabranan aki ta ser asocia cu perso- 
nanan den nos pueblo cu no tin un 
empleo y cu ta busca un ayudo finan- 
ciero cerca gobierno. 

Pero e informacion aki ta solamente un 
parti di un gran cantidad di informacion 
y trabao cu ta ser haci na e Departa- 
mento di Cuido Social di territorio insu- 
lar di Aruba. 

Señor Vicente (Cees) Boekhoudt a duna 
nos bastante informacion encuanto e 
trabaonan cu ta ser haci na Cuido 
Social. 

Desde promer di Maart 1982, Cees Boe- 
khoudt a ser nombra como hefe di e 
departamento menciona. 

Promer cu e a asumi e encargo nobo, 
Cees Boekhoudt tabátá emplea na e 
departamento di ”Personeelszaken” y 
tabata chef di e sub-departamento ”For- 
matiezaken en Personeelsbeleid”. 

Señor Boekhoudt tabata dispuesto pa 
combersa encuanto e meta y trabaonan 
di e departamento. 

E meta di e departamento di Cuido 
Social ta pa duna ayudo material y 
inmaterial na personanan y nan famia- 
nan den necesidad y preveni necesidad 
social den comunidad. Cu e ultimo aki 
nos kip- meen cu e departamento di 
Cuido Social por ejemplo ta mustra un 
persona den necesidad e tramitenan cu e 
mester haci pa haya un empleo etc. 

E medidanan cu ta ser aplica pa presta 
ayudo ta ”duna onderstand”; conseha y 
ejecuta cuestionnan di dokter liber pa 
esnan cu no por haya esaki via e otro 
medionan social manera seguro y un 
otro medio importante cu Cuido Social 
ta haci uso di dje ta presta ayudo profe- 
sional na famianan y individualnan cu 
tin problemanan social, manera alcoho- 

Den e siguiente articulo nos lo trata pa 
duna informacion amplio encuanto 
onderstand. Onderstand ta un forma di 
ayudo material, esta financiero, cu 
gobierno di territorio insular di Aruba ta 
presta na un famia pa e por mantene su 
mes socialmente, te ora cu e por yuda su 
mes. Cu otro palabra e ayudo di onders- 
tand no ta un ayudo permanente. 
Naturalmente tin cierto exigencianan 
cu mester ser cumpli cu ne. Onderstand 
ta ser duna na un cabez di famia (gezins- 
hoofd). E persona aki mester tin e nacio- 
nalidad Hulandes y mester ta naci na 



Señor Vicente (Cees) Boekhoudt 


Aruba. Un persona cu no a nace na 
Aruba, pero cu a biba e ultimo tres aña- 
nan consecutivo na Aruba tambe por 
bin na remarke pa cobra onderstand. 
Un extranhero y un Hulandes cu no tin 
tres aña na Aruba por haya ayudo profe- 
sional temporario den caso di 
emergencia. 

Sinembargo Gobierno di Aruba ta di 
opinion cu no mester mata iniciativa y 
trabao di instancianan manera ARSCA, 
F.A.V.I. etc. E instancianan aki taduna 
un ayudo material, manera paña, arti- 
culonan pa alimentacion etc. 

E trabao cu e instancianan aki ta haci ta 
sumamente valioso. Onderstand no 
solamente por ser duna pa famia sin nin- 
gun entrada, pero tambe na famianan 
cu e entrada no ta alcansa pa cubri gas- 
tonan di articulonan di primera necesi- 
dad. No ta trata di solamente famianan 
completo, manera mama, tata y yiu, 
pero tambe otro tipo di famianan 
manera divorciá, separá y vuido(a). 
Kiko e ayudo aki ta costa territorio insu- 
lar di Aruba? Anualmente un suma di 
alrededor di 10 miyon fiorin ta ser paga 
na onderstand na Aruba. 

E suma pa cabez di famia ta actual- 
mente 45 florin pa siman y pa cada 
miembro di famia 19 florin pa siman. 
Pa bini na remarke pa haya un ayudo 
den forma di onderstand e persona con- 
cerni lo tin cu busca un formulario na 
oficina di Censo. Despues e departa- 


mento di Cuido Social lo averigua e 
entrada di e famia; si e cabez di famia a 
haya retiro di trabao y pa ki sorto di 
motibo(nan); si e persona ta cumpli cu e 
exigencianan general; si e tabata haya 
onderstand caba etc. 

Tambe lo ser averigua, con e gastonan di 
famia ta, si e famia ta gasta mas di loke 
su entrada ta permitié. 

Pa calcula e suma di onderstand, e 
departamento di Cuido Social mester ta 
na altura di e entrada bruto di tanto e 
cabez di famia y di miembro(nan) di 
famia durante e ultimo luna. 

Na momento cu e entrada cambia pa un 
famia cu ta haya onderstand, e cabez di 
famia tin e deber di pone e departa- 
mento di Cuido Social na altura. Lo ser 
averigua si mester trece un cambio den e 
ayudo di onderstand, sea e ayudo ta 
caduca of e ta ser aumenta. 

Segun regla, e hefe di e departamento di 
Cuido Social tin e mandato pa otorga un 
onderstand of pa kité. 

Articulo 16 di e reglamento di onders- 
tand ta bisa cu den caso cu e ripara cu tin 
un necesidad pa yuda un famia sea cu un 
ayudo pa un vez (eenmalige uitkering), 
un adelanto (voorschot) of un ayudo 
financiero mas halto, e hefe por otorga 
esaki despues di haya e aprobacion nece- 
sario di bestuurscollege. 

Un ejemplo ta un famia, di cual e tata no 
ta traha y cu tin un yiu cu handicap den 
cas. E famia ta haya onderstand, pero e 
handicap di é yiu por trece gastohah 
extra den famia. Un otro ejemplo ta 
famianan cu entrada, pero cu e suma aki 
no ta suficiente pa cubri gastonan di 
primera necesidad. 

Den e casonan aki un rapport special lo 
ser traha pa e departamento di Cuido 
Social a base di informacionnan ricibi 
pa medio di un entrevista personal cu e 
cabez di famia y pa medio di un bishita 
cu lo ser haci na cas di e famia. 

Cu e articulo aki nos a trata pa duna un 
explicacion di un di e medionan cu e 
departamento di Cuido Social ta aplica 
pa duna ayudo na personanan y famia- 
nan den nos comunidad cu ta den nece- 
sidad. Den un proximo articulo nos lo 
trata e otro medionan cu ta ayudo profe- 
sional y dokter liber. 







”ARUBA” 


DECEMBER 1982 


Dia internacional di 


filimentacion 


Ariba 16 di October rond mundo a ser 
celebra e dia Internacional di Alimenta- 
cion. Meta principal di e celebracion ta 
pa haci e pueblonan mas conciente di e 
hecho cu di cada 4 hende ariba e mundo 
aki, uno ta sufri di hamber y con pa 
produci y reparti cuminda na un sistema 
balancea. 

Aki na Aruba departamento di Agricul- 
tura, Cria y Pesca a celebra e dia aki na 
un manera grandioso. 

Cu cooperacion di varios instancia un 
produccion filmico a ser presenta cu e 
titulo ”Tuma un chapi den bo man y 
sembra bo mes un pan”. 

E diferente aspectonan di agricultura, 
cria y pesca a ser aplica y demostra, 
tambe e produccion di worst, broiled 
chicken, cria di abeja. E produccion fil- 
mico aki a ser pasa na television local. 
Un dia Publico a ser organisa na e 
departamento Santa Rosa. Mas di 2000 
persona na haci un bishita pa mira tur 
locual cu por ser produci ariba mercado 
local pa alimentacion. 

E publico a mira e cabritonan, carné, 
porco, koneu y cultivo di verdura y 
fruta. Un demostracion a ser duna di e 
cria di abeja te cu produccion di 
”honing”, stropi di abeja. 


E presentenan a disfruta tambe di 
cumindanan crioyo y di un presentacion 
di baile folklorico di e grupo ”Flor di 
Palisia”. 

Personal di e departamento di Santa 


Rosa a reparti varios foyetos cu informa- 
cion encuanto agricultura y cria di 
animal. 

Publico por a haya informacion tambe 
encuanto "cooperativa” for di experto- 
nan ariba e tereno aki. 

Departamento di Agricultura Cria y 
Pesca ta masha contento cu e exito logra 
cu e celebracion di Dia Internacional di 
Alimentacion. 



Áki na Aruba tambe a tuma lugare celebracion didia Internacionaldi Alimenlacion. Esakia ser organisa door 
e departamento di Agricultura, Criay Pesca di Gobierno di Aruba. 


ITIensahe Consehero General 


”Ariba tereno estatal, e aña aki tabata 
den luz di e trabaonan di comishon di 7, 
cu a haci un estudio di e consecuencia- 
nan di Aruba su independencia y luego 
haci recomendacionnan pa e conferen- 
cia di mesa rondo. 



Consehero general Betico Croes 


Manera ta conoci e comision a finalisa su 
trabao, sinembargo no por a yega na 
conclusionnan unanime. 
Principalmente e miembro di Aruba, 
mr. Hendrik Croes a encontra momen- 
tonan sumamente dificil, ya cu hopi vez 
e tabata para su so. E representantenan 
di e otro islanan hunto cu e expertonan 
Hulandes a forma un bloque contra e 
representante Arubano. 

E deseonan di e pueblo Arubano a keda 
legitamente refleha den e rapport di 
Comision di 7. 

Otro paso importante den cuadro di rea- 
lisacion di libertad di nos pueblo ta e 
inauguracion di representacion di 
Aruba (Cas di Aruba) na Hulanda ariba 
25 Maart, mientras cu ariba 18 di Maart 
tabata tin un celebracion inolvidabel di 
conmemoracion di nos himno y ban- 
dera, simbolonan di nos libertad. 

Ariba 25 di juni, durante eleccionnan pa 
un Parlamento Antiyano e pueblo di 
Aruba a duna e partido mayoritario e 
mandato pa pone un punto final na e 
realisacion di e causa di e pueblo Aru- 
bano. Pero grandi tabata nos indigna- 
cion di mira con e partidonan 
minoritario a defrauda e pueblo 
Arubano. 


Na principio di otro aña lo tuma lugar e 
conferencia di mesa rondo y e represen- 
tantenan Arubano di e partido mayori- 
tario lo sali na vanguardia di e deseo di e 
pueblo di Aruba. 

Varios proyectonan a ser realisa durante 
aña 1982 y riba tereno financiero- 
economico e situacion a mehora subs- 
tancialmente y e tendencia positivo aki 
lo continua durante aña 1983. 

Pa medio di esaki mi ta haci e promesa 
cu nos lo continua cu e giganteso labor 
na bienestar di nos pueblo. Sinembargo 
nos ta pidi indulgencia pa e errornan cu 
nos por a comete. 

Nos ta continua cu e maneho pa realisa 
libertad di nos pueblo, continua cu 
mehoracion di e situacion financiero- 
economico, continua cu mehoracion di e 
situacion social, cultural y educacion y 
di Salubridad Publico. 

Di es manera aki nos ta traha pa e valor- 
nan spriritual y materiál di nos pueblo 
ya cu ta nos deseo pa un y tur biba uni 
den harmonia cu otro. Mi ta desea hen- 
ter e pueblo di Aruba un Feliz Pasco y 
un prospero aña 1983. Cu alegria, pros- 
peridad y felicidad reina den tur hogar 
ta mi mas profundo anhelo y deseo”. 




